open-index/open-wikipedia-markdown huggingface dataset:
আক্কাদেবী

**আক্কাদেবী** ( কন্নড় ভাষায় ಆಕ್ಕದೀವಿ, এছাড়াও Akkādēvi, Akka-dēvi), ছিলেন কর্ণাটকের চালুক্য রাজবংশের একজন রাজকন্যা। তাঁর জন্ম হয়েছিল ১০১০ সালে এবং মৃত্যু হয় ১০৬৪ সালে। তিনি প্রায় অর্ধ শতাব্দী ধরে তদানীন্তন *কিশুকাডু* প্রদেশের রাজ্যপাল ছিলেন। এই প্রদেশটি বর্তমানে কর্ণাটকের বিদার জেলা, বাগলকোট জেলা ও বিজয়পুর জেলা নিয়ে গঠিত। তিনি ছিলেন দশবর্মণ ও ভাগলাদেবীর কন্যা। তিনি পশ্চিম চালুক্যের রাজা পঞ্চম বিক্রমাদিত্য এবং দ্বিতীয় জয়সিংহের বোন ছিলেন এবং সোমেশ্বর প্রথমের পিসি ছিলেন। তিনি কদম্ব রাজকুমার ময়ুরবর্মণকে বিয়ে করেছিলেন। তাঁদের তোয়িমদেব নামে একটি পুত্র ছিল।

আক্কাদেবী একজন দক্ষ প্রশাসক এবং দক্ষ সেনানায়ক হিসেবে সুপরিচিত ছিলেন। তাঁকে গুণদাবেদাঙ্গীও বলা হত, যার অর্থ "গুণের সৌন্দর্য"। 

চালুক্যদের শাসনকালের সময়টি দক্ষিণ ভারতের ইতিহাসে একটি গুরুত্বপূর্ণ মাইলফলক হয়ে থেকে গেছে এবং কর্ণাটকের ইতিহাসে একটি স্বর্ণযুগ চিহ্নিত করেছে। চালুক্যরা ৬০০ বছরেরও বেশি সময় ধরে ভারতের দাক্ষিণাত্যের মালভূমিতে শাসন করেছিল। আক্কাদেবী পশ্চিম চালুক্য সাম্রাজ্যের রাজবংশের রাজকন্যা ছিলেন। এই রাজবংশ চোলদের সাথে এবং তাদের দূরবর্তী সম্পর্কিত ভাই, ভেঙ্গির পূর্ব চালুক্যদের সাথে ক্রমাগত সংঘর্ষে লিপ্ত ছিল।

আক্কাদেবীর শাসনকালে, তিনি নিজের প্রদেশকে প্রসারিত করেছিলেন, অনুদানের মাধ্যমে শিক্ষাকে উৎসাহিত করেছিলেন। ১০২১ খ্রিস্টাব্দের একটি শিলালিপি থেকে জানা যায় যে তিনি ৫০০ জন ছাত্রের খাওয়া ও পরার জন্য একটি বিশাল জমি উপহার দিয়েছিলেন এবং তাদের বিনামূল্যে থাকার জায়গা দিয়েছিলেন। তিনি জৈন ও হিন্দু মন্দিরগুলিকে উদারভাবে সাহায্য করেছিলেন। সেই সময়কালে, মন্দির নির্মাণের সময় নারীদের নির্মানের অগ্রগতি দেখার অনুমতি থাকত না। তাই প্রায়শই অগ্রগতি পরীক্ষা করার জন্য রানির কাছে একটি ক্ষুদ্র নমুনা তৈরি করে পাঠানো হত।

আক্কাদেবীকে "মহান খ্যাতি ও পরিণতির ব্যক্তিত্ব" বলা হয়। ১০২২ তারিখের একটি শিলালিপিতে তাঁকে যুদ্ধে ভৈরবীর মতো সাহসী বলে অভিহিত করা হয়েছে। তিনি স্থানীয় বিদ্রোহ দমন করার জন্য গোকাগে বা গোকাকের দুর্গ অবরোধ করেছিলেন, এবং ব্রাহ্মণদের অনুদান দিয়ে শিক্ষাকে উৎসাহিত করেছিলেন বলে জানা যায়।

## তথ্যসূত্র

## উৎস
১। গ্রেট উইমেন অফ ইণ্ডিয়া, অদ্বৈত আশ্রম, আলমোড়া, হিমালয়, ১৯৫৩

বিষয়শ্রেণী:১১শ শতাব্দীর ভারতীয় নারী
বিষয়শ্রেণী:যুদ্ধে ভারতীয় নারী
বিষয়শ্রেণী:ভারতীয় রাজকুমারী
বিষয়শ্রেণী:কর্ণাটকের ইতিহাস
বিষয়শ্রেণী:ভারতীয় জেনারেল
বিষয়শ্রেণী:১০৬৪-এ মৃত্যু
বিষয়শ্রেণী:১০১০-এ জন্ম
২০২৩ বাংলাদেশ দ্বিদেশীয় ফুটবল প্রতিযোগিতা

**২০২৩ বাংলাদেশ দ্বিদেশীয় ফুটবল প্রতিযোগিতা**‌ হলো বাংলাদেশ ফুটবল ফেডারেশন কর্তৃক আয়োজিত একটি **আন্তর্জাতিক** দ্বিদেশীয় ফুটবল প্রতিযোগিতা। যা ২০২৩ সালের ২৫ মার্চ এবং ২৮ মার্চ বাংলাদেশ ও সিশেলসের মধ্যকার দুটি আন্তর্জাতিক ফুটবল ম্যাচ নিয়ে বাংলাদেশের সিলেটে অনুষ্ঠিত হয়েছে। দুই ম্যাচের এই প্রতিযোগিতাটি ১–১ গোলে ড্র হয়েছিল।

২০২৩ সালের  ১৩ই ফেব্রুয়ারি তারিখে বাংলাদেশ ফুটবল ফেডারেশন একটি ত্রিদেশীয় ফুটবল প্রতিযোগিতা আয়োজনের সিদ্ধান্ত নিয়েছিল, উক্ত ত্রিদেশীয় ফুটবল প্রতিযোগিতায় স্বাগতিক বাংলাদেশের পাশাপাশি ব্রুনাই এবং সিশেলস ফুটবল দলের অংশগ্রহণ করার কথা ছিল। কিন্তু ব্রুনাই ফুটবল দল তাদের সরকারের কাছ থেকে বিদেশ সফরের অনুমতি না পাওয়ার কারণে ২০২৩ সালের ১৪ই মার্চ তারিখে বাংলাদেশ ফুটবল ফেডারেশন উক্ত ত্রিদেশীয় ফুটবল প্রতিযোগিতাটি বাতিল করে দেয়। তবে বাংলাদেশ ফুটবল ফেডারেশন ব্রুনাই ফুটবল দলের বিকল্প হিসেবে কম্বোডিয়া, ফিলিপাইন এবং আফগানিস্তান ফুটবল দলকে ত্রিদেশীয় প্রতিযোগিতায় অংশ নিতে প্রস্তাব দিয়েছিল কিন্তু দলগুলো এই প্রস্তাবে সম্মত হয়নি।

## মাঠ
বাংলাদেশ ও সিশেলসের মধ্যকার ম্যাচ দুটি সিলেটে অবস্থিত সিলেট জেলা স্টেডিয়ামে অনুষ্ঠিত হয়েছিল।




## অংশগ্রহণকারী দল
এই প্রতিযোগিতায় স্বাগতিক দল হিসেবে বাংলাদেশ এবং অতিথি দল হিসেবে সেশেলস অংশগ্রহণ করেছিল।

## রেফারি

*  বীরেন্দ্র রায়
*  পেমা সেওয়াং

## খেলা সমূহ
এই প্রতিযোগিতায় বাংলাদেশ এবং সেশেলস একে অপরের বিপক্ষে দুইবার মুখোমুখি হয়েছিল। ২০২৩ সালের ২৫ মার্চ এবং ২৮ মার্চ‌ ম্যাচ দুটি অনুষ্ঠিত হয়েছিল।

-----

## পরিসংখ্যান

## তথ্যসূত্র

বিষয়শ্রেণী:এশিয়ার আন্তর্জাতিক ফুটবল প্রতিযোগিতা
বিষয়শ্রেণী:স্বাগতিক বাংলাদেশে আন্তর্জাতিক ফুটবল প্রতিযোগিতা
কো কিড়ান আদিকাল

থাম্ব|535x535পিক্সেল| চোল-চেরা পেরুমাল সম্পর্ক (আনুমানিক ৯ম-১০ম শতাব্দী)
**কো কিড়ান আদিকাল রবি নীলি** ছিল মধ্যযুগীয় দক্ষিণ ভারতে চেরা পেরুমাল রাজ্যের রাণী / রাজকন্যাদের ঐতিহ্যবাহী উপাধি। প্রাথমিকভাবে ধারণা করা হয়েছিল যে কিড়ান আদিকাল একটি সঠিক প্রদত্ত নাম (কোন রাজকীয় উপাধি নয়) কিন্তু মনে করা হয় এই ধারণাটি ভুল।

এই উপাধিটি কেরালার রাজকুমারীরা (তামিল দেশে) চোল রাজকুমারদের সাথে বিয়ের পরেও ব্যবহার করে যেতেন। ****

## নথি সমূহ
কেরালা এবং তামিলনাড়ু থেকে আবিষ্কৃত শিলালিপিতে নিম্নলিখিত শিরোনামটি দেখা গেছে।

### চোলদের সাথে সম্পর্কিত নথি

চোল রাজা পরন্তক প্রথমের (৯০৭ - ৯৫৫ খ্রিস্টাব্দ) (ইআই ৭, ১৯ই)  তিরুনাভালুর / তিরুমানল্লুর শিলালিপিতে (আনুমানিক ৯৩৫ খ্রিস্টাব্দ, ২৮তম রাজত্বের বছর) চোল রাজকুমার রাজাদিত্যের মা  ছিলেন "কো কিড়ান আদিকাল"।

মালাইনাতু (কেরল) এর নান্দিক্কারাই পুত্তুর থেকে কানকরন কুনরাপ্পোজানের লালগুড়ি নথিতে উল্লেখ করা হয়েছে  "চেরামানার মাকালার" "কো কিড়ান আদিকাল" (পারান্তকের রানী)।

রাজা পরন্তক প্রথমের তিরুভোত্রিয়ুর শিলালিপিতে (৯৩৬ খ্রিস্টাব্দ, ২৯তম রাজত্ব বছর) উল্লেখ আছে "রবি নীলি" বা "কিড়ান আদিকাল" এর কথা, যিনি "চেরামানার" বা "কেরালা রাজা" বিজয়রাগের কন্যা, (সূচী ১৭ এবং এসআইআই ৩, ১০৩)।

তিরুভাল্লা তাম্রপাতে দেখা যায় "কিড়ান আদিকাল", তাঁর স্বামী রাজা পরন্তক প্রথমের সাথে। (লাইন ১০৯ - ১১১) (সূচী এ৮০ এবং টিএএস ২, ৩)

চেরা রাজা ইন্দু কোটার (আনুমানিক ৯৪৩ - ৯৬২ খ্রিস্টাব্দ) সাথে ত্রিক্কাকার শিলালিপিতে (৯৫৩ খ্রিস্টাব্দ) "কিড়ান আদিকাল চাতিরা শিখামনি"।

একটি সম্ভাবনা আছে যে রাজকন্যা (১) এবং (৩) এক জনকেই বোঝানো হয়েছে অথবা তাঁরা দুই বোন। যদি তাঁরা বোন হন, তাহলে রাজা পরন্তক প্রথম দুজন আলাদা চেরা পেরুমল রাজকন্যাকে বিয়ে করেছিলেন (তাঁর দুই ছেলে, রাজাদিত্য এবং অরিঞ্জয় চোলের মা)। চেরা রাজকন্যা এবং পরন্তকের মধ্যে বিবাহ, গ. ৯১০ খ্রিস্টাব্দে হয়েছিল, এটি গঙ্গার রাজা পৃথিবীপতি দ্বিতীয় হস্তিমল্লর উদয়েন্দিরামের শিলালিপিতে উল্লেখ করা হয়েছে।

তাঞ্জাভুরের কিড়ান আদিকালের ভেলাম ("কিড়ান আদিকাল ভেলাম" বা "কিঝাই ভেলাম") তিনটি চোল শিলালিপিতে উল্লেখ করা হয়েছে।

সারঙ্গনাথ পেরুমল মন্দির, তিরুচিরাই, কুম্বকোনম (৫ম রাজত্ব বছর) (এসআইআই ১৯, ১৫০)।

ভেদারণ্যেশ্বর মন্দির, ভেদারান্যম, তিরুত্তুরাইপুন্ডি, তাঞ্জোর ( পরন্তক প্রথম, ৪৩তম রাজত্ব বছর) (এসআইআই ১৭, ৫৩০)।

নাগেশ্বরস্বামীন মন্দির, কুম্ভকোনম (আদিত্য দ্বিতীয় কারিকাল, ৪র্থ রাজকীয় বছর, রাজাদিত্যের মা) — "উদয়া পিরাত্তিয়ার কিড়ান আদিকাল" (এসআইআই ৩, ২০১) হিসাবে।

### অন্যান্য চেরা পেরুমাল নথি
"রবি নীলি ওরফে কিড়ান আদিকাল", কুলশেখরের কন্যা এবং বিজয়রাগের স্ত্রী, একটি তিরুনান্দিকার শিলালিপিতে (খ্রিস্টীয় ৯ম শতাব্দী) (সূচী এ৭ এবং টিএএস ৪, ৩৬)।

ত্রিক্কাকার শিলালিপিতে "চাতিরা শিখামনি ওরফে কিড়ান আদিকাল" বা "পেরুমাত্তিয়ার" চেরা রাজা ইন্দু গোড়ার সঙ্গে (খ্রিস্টীয় ১০শতকের) (৯৫৩ খ্রি.) (সূচী এ২৪ এবং টিএএস ৩, ৩৬)।

তিরুভানচুলি / তিরুভালাঞ্জুলি মন্দির ( তাঞ্জোর ) শিলালিপিতে "কিড়ান আদিকাল" চেরা পেরুমল রমা কুলশেখরের (*ফ্লু.* ১১ শতকের শেষের দিকে) (এসআইআই  ৩, ২২১) উল্লেখ আছে।

## তথ্যসূত্র

বিষয়শ্রেণী:১০ম শতাব্দীর ভারতীয় নারী
বিষয়শ্রেণী:চোল রাজবংশ
চতুর নিয়ন্ত্রণ (মনোবিজ্ঞান)

মনোবিজ্ঞানের আলোচনায় **চতুর নিয়ন্ত্রণ** বলতে এমন এক ধরনের আচরণকে বোঝায়, যার উদ্দেশ্য ইচ্ছাকৃতভাবে অন্য এক বা একাধিক ব্যক্তির উপর মানসিক ও আবেগিকভাবে অন্যায্য প্রভাব বিস্তার করে ও শোষণ করে তাদের ক্ষতি সাধন করে নিজের স্বার্থসিদ্ধি করা (যেমন আর্থিক, ক্ষমতা বা প্রতিপত্তি লাভ, ইত্যাদি)। সাধারণ জনসাধারণের ব্যাপারে নাকি মানসিক রোগীর ব্যাপারে বলা হচ্ছে কি না, তার উপরে এবং সংস্কৃতিভেদে চতুর নিয়ন্ত্রণের সংজ্ঞা ভিন্ন হতে পারে। চতুর নিয়ন্ত্রণকে সাধারণত সামাজিক প্রভাববিস্তারের একটি অসৎ রূপ হিসেবে গণ্য করা হয়, কেননা এতে অপরের ক্ষতিসাধন করা হয়।

চতুর নিয়ন্ত্রণমূলক প্রবণতা বিভিন্ন ধরনের ব্যক্তিত্বের বিকার থেকে উদ্ভূত হতে পারে, যেমন সীমারেখাবর্তী ব্যক্তিত্বের বিকার, আত্মকামী ব্যক্তিত্বের বিকার বা সমাজবিরোধী ব্যক্তিত্বের বিকার। চতুর নিয়ন্ত্রণের সাথে উচ্চমাত্রার আবেগিক বুদ্ধিমত্তার সম্পর্ক আছে। এটি মাকিয়াভেল্লিবাদ নামক একটি ব্যক্তিত্ব নির্মিতির মূল উপাদান হিসেবে গণ্য করা হয়।

সাধারণ প্রভাববিস্তার ও প্ররোচণার সাথে চতুর নিয়ন্ত্রণের পার্থক্য আছে। যেসব প্রভাববিস্তারের কাজ চতুর নিয়ন্ত্রণমূলক নয়, সেগুলিকে সাধারণত নিরীহ বা নির্দোষ মনে করা হয় এবং কোনও ব্যক্তির প্রভাব গ্রহণ করা বা প্রত্যাখ্যান করার স্বাধীনতার উপর অন্যায্যভাবে দমনমূলক হিসেবে এটিকে গণ্য করা হয় না। প্ররোচনা হল কোনও উদ্দীষ্ট কাজের প্রতি (সাধারণত একটি নির্দিষ্ট লক্ষ্যের প্রেক্ষাপটে) অন্যকে পরিচালিত করার ক্ষমতা। প্ররোচনার সময় অন্যের বিশ্বাস, ধর্ম, প্রেরণা বা আচরণের উপর প্রভাব বিস্তার করার চেষ্টা করা হয়। প্রভাববিস্তার বা প্ররোচনা ইতিবাচক বা নেতিবাচক নয়, কিন্তু চতুর নিয়ন্ত্রণ মূলত নেতিবাচক। তবে কেউ কেউ চতুর নিয়ন্ত্রণের ইতিবাচক দিকের পক্ষে যুক্তি প্রদান করেছেন। ইতিবাচক চতুর নিয়ন্ত্রণ হল এমন এক ধরনের চর্চা যাতে একজন ব্যক্তি তাঁর পক্ষে যাচ্ছে না, এমন যেকোনও দিককে একটি ইতিবাচক অভিজ্ঞতায় রূপান্তরিত করেন। শেষ বিচারে একজন ব্যক্তির লক্ষ্য থাকে চতুর নিয়ন্ত্রণের বশবর্তী না হওয়া, কিন্তু যদি এমন পরিস্থিতির উদ্ভব হয়েই যায়, তাহলে ব্যক্তিটি সেরা ফলাফলের জন্য ইতিবাচক চতুর নিয়ন্ত্রণের আশ্রয় নিতে পারে।

## তথ্যসূত্র

## তথ্যসূত্র

## আরও পড়ুন

গ্রন্থ

* 
* 
* 
* 
* 
* 

গবেষণাপত্র

* 
*  
* 
* 


বিষয়শ্রেণী:প্রভাব (সামাজিক ও রাজনৈতিক)
বিষয়শ্রেণী:আত্মরতি
বিষয়শ্রেণী:চিত্তবিকার 
বিষয়শ্রেণী:সমাজবিরোধী আচরণ 
বিষয়শ্রেণী:সীমারেখাবর্তী ব্যক্তিত্ব বিকার
বিষয়শ্রেণী:মানসিক কৌশলে কার্যসিদ্ধি
গ্রাইন্ডার

**গ্রাইন্ডার** হলো একটি অবস্থান-ভিত্তিক সামাজিক নেটওয়ার্কিং এবং অনলাইন ডেটিং অ্যাপ্লিকেশন যা সমকামী, উভকামী, ট্রান্সজেন্ডার এবং লিঙ্গপরিচয়হীনতাবাদী সম্প্রদায়ের সদস্যদের জন্য তৈরী।  

এটি সমকামী পুরুষদের জন্য প্রথম ভূ-সামাজিক অ্যাপগুলির মধ্যে একটি ছিল যখন এটি মার্চ ২০০৯ সালে চালু হয়েছিল এবং তখন থেকে এটি বিশ্বের বৃহত্তম এবং জনপ্রিয় সমকামী মোবাইল অ্যাপে পরিণত হয়৷    এটি আইওএস ও অ্যান্ড্রয়েড ডিভাইসে বিনামূল্যে এবং প্রিমিয়াম উভয় সংস্করণে উপলব্ধ (পরেরটির নাম **গ্রাইন্ডার এক্সট্রা** ও **গ্রাইন্ডার আনলিমিটেড**)। ডিসেম্বর ২০২১ পর্যন্ত, গ্রাইন্ডার-এর প্রায় ১১ মিলিয়ন মাসিক সক্রিয় ব্যবহারকারী রয়েছে। 

অ্যাপটি সদস্যদের একটি ব্যক্তিগত প্রোফাইল তৈরি করতে এবং তাদের একটি তাৎক্ষণিক ও ধারাবাহিক যোগাযোগ ধরে রাখার জন্য তাদের ভূ-অবস্থান নির্ণয় পদ্ধতি ব্যবহার করার সুযোগ দেয়। যেখানে তারা দূরত্ব অনুসারে বাছাই করা অন্যান্য প্রোফাইল ভ্রমণ করতে পারে এবং একজনের ফিল্টার সেটিংসের উপর নির্ভর করে কাছাকাছি এবং দূরবর্তী সদস্যদের দ্বারা দেখা যায়। গ্রিড ভিউতে একটি প্রোফাইল ফটো নির্বাচন করা সেই সদস্যের সম্পূর্ণ প্রোফাইল এবং ফটোগুলি প্রদর্শন করবে, সেইসাথে চ্যাট করার বিকল্প, একটি "ট্যাপ করুন", ছবি পাঠান, ভিডিও কল করুন এবং একজনের সুনির্দিষ্ট অবস্থান ভাগ করুন৷

## সমতার জন্য গ্রাইন্ডার
২০১২ সালের ফেব্রুয়ারীতে গ্রাইন্ডার রচিত হয় গ্রাইন্ডার ফর ইকুয়্যালিটি বা সমতার জন্য গ্রাইন্ডার (G4E) একটি ভূ-রাজনৈতিক উদ্দেশ্যে যেটি স্বকামী,সমকামী,সর্বকামী ও রূপান্তরকামীদের (LGBTQ;এলজিবিটিকিউ) সমাজে সমান অধিকারের জন্য কাজ করে।

জিফরই তখন থেকে একটি আন্তর্জাতিক স্বাস্থ্য ও মানবাধিকার কর্মসূচিতে পরিণত হয়েছে। নভেম্বর ২০১৯ এ এটি মধ্যপ্রাচ্য এবং উত্তর আফ্রিকার এলজিবিটিকিউ সম্প্রদায়গুলিকে সরাসরি পরিষেবা এবং সমর্থন প্রদানকারী সংস্থা এবং কর্মীদের মোট ১ লক্ষ ডলার মঞ্জুর করেছে৷ 

## সেন্সরশিপ

### অপ্রাপ্তবয়স্কদের জন্য ঝুঁকি
গবেষণায় অনুমান করা হয়েছে যে যৌনভাবে সক্রিয় সমকামী এবং উভকামী কিশোর-কিশোরীদের অর্ধেক গ্রাইন্ডারের মতো অ্যাপ্লিকেশন ব্যবহার করে।  গ্রাইন্ডার ব্যবহারকারীদের বয়স যাচাই করে না বা তাদের প্রয়োজনও নেই। যা যোগাযোগ শালীনতা আইনের ধারা ২৩০ এর একটি ফাঁক। 

## তথ্যসূত্র

বিষয়শ্রেণী:নিউ ইয়র্ক স্টক এক্সচেঞ্জে তালিকাভুক্ত কোম্পানি
বিষয়শ্রেণী:ব্ল্যাকবেরি সফটওয়্যার
বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার
বিষয়শ্রেণী:আইওএস সফটওয়্যার
বিষয়শ্রেণী:২০০৯-এ প্রতিষ্ঠিত সফটওয়্যার কোম্পানি
বিষয়শ্রেণী:সামাজিক যোগাযোগ ব্যবস্থা
উনিশ ২০ (চলচ্চিত্র)

**উনিশ ২০** চরকি পরিবেশিত ২০২৩ সালের বাংলা ভাষার বাংলাদেশী প্রণয়ধর্মী চলচ্চিত্র। পরিচালনা করেছেন মিজানুর রহমান আরিয়ান। এই চলচ্চিত্রের মাধ্যমে আরিফিন শুভ ও আফসানা আরা বিন্দু ১৩ বছর পর জুটি বেঁধেছে এবং আফসানা আরা বিন্দু প্রায় ৮ বছর পর পর্দায় ফিরছেন। রেদওয়ান রনি প্রযোজনা, চিত্রগ্রাহক শেখ রাজিবুল ইসলাম ও সম্পাদনা করেছেন সিমিত রায় অন্তর। তন্ময় সূর্য নির্বাহী প্রযোজক ছিলেন।

## কলাকুশলী

* আরিফিন শুভ - নাহিদ হাসান অপু 
* আফসানা আরা বিন্দু - শায়লা রহমান শিলা 
* ওয়াহিদা মল্লিক জলি - অপুর মা
* হাসান মাসুদ - নওশাদ
* এ এম মজুমদার
* ইন্তেখাব দিনার - রাশেদ জামান (বিশেষ চরিত্রে)
* তানিয়া আহমেদ - রুবিনা (বিশেষ চরিত্রে)
* ডিকন নূর - এজেন্সির বস
* সাবিহা জামান
* এরফান মৃধা শিবলু - জাহিদ
* জাহিদুল হক অপু - হিমেল
* লিওনা লুভাইনা
* সুস্মিতা সিনহা
* তপন মজুমদার - তৌহিদ
* এলিনা শাম্মী - মিলা
* আনায়া জাকিরা হোসেন আনায়া (শিশুশিল্পী)
* বারিউল আরাফাত প্রিয়ম (শিশুশিল্পী)
* তূর্য চৌধুরী (শিশুশিল্পী)

## সঙ্গীত

## মুক্তি
২০২৩ সালের ৬ ফেব্রুয়ারি প্রকাশ পেয়েছিল ‘উনিশ ২০’-এর ট্রেলার। এর আগে সিনেমাটির টিজার প্রকাশ করা হয়। ১৩ই ফেব্রুয়ারি রাত ৮ টায় ওটিটি প্লাটফর্ম চরকিতে চলচ্চিত্রটি মুক্তি দেওয়া হয়।

## তথ্যসূত্র

## বহিঃসংযোগ

* 
* ইউটিউবে উনিশ ২০ চলচ্চিত্রের ট্রেইলার

বিষয়শ্রেণী:২০২৩-এর চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:মিজানুর রহমান আরিয়ান পরিচালিত চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
বিষয়শ্রেণী:চরকির মৌলিক চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
সুলতান মুরাদ মসজিদ

**সুলতান মুরাদ মসজিদ** ( ;  ;  উত্তর মেসিডোনিয়ার স্কপিয়েতে অবস্থিত অটোমান যুগের মসজিদ। এটি ১৫ শতকে সেন্ট জর্জের মঠের উপরে নির্মিত হয়েছিল যা ১৩৯২ সালে অটোমান সেনাপতি পাশা ইগিট বে স্কপিয়েকে ভুক ব্রাঙ্কোভিচের কাছ থেকে দখল করার সময় ধ্বংস হয়ে যায়।

## ইতিহাস
বাম|থাম্ব|238x238পিক্সেল
সুলতান মুরাদের দানকৃত অর্থে নির্মিত হয়েছিল। মসজিদটি ১৪৩৬ সালে নির্মিত হয়েছিল।
[বাম|থাম্ব| [স্কপিয়ে, সুলতান মুরাত মসজিদ এবং ক্লক টাওয়ারের পোস্টকার্ড, ১৯৩৯]]
সুলতান মুরাত মসজিদ কমপ্লেক্স, স্কপিয়েতে একমাত্র সুলতান এনডাউমেন্ট, স্কপিয়ের পুরাতন বাজারের কেন্দ্রীয় অংশে একটি নিচু পাহাড়ের উপর দাঁড়িয়ে আছে। এটির অস্তিত্ব, ঘটনা ও পরিবর্তনের সময় এটি পুড়ে গেছে এবং বেশ কয়েকবার ক্ষতিগ্রস্ত হয়েছে যা প্রবেশদ্বারের উপরের তিনটি শিলালিপি উল্লেখ করে। প্রথমবার ছিল ১৫৩৭ সালের অগ্নিকাণ্ড, তারপরে এটি ১৫৩৯ সালে সুলতান সুলেমান দ্বারা পুনর্গঠিত হয়েছিল। দ্বিতীয়বার, এটি তাদের সামরিক নেতা পিকোলোমিনির নেতৃত্বে অস্ট্রিয়ান সেনাবাহিনী দ্বারা পুড়িয়ে দেওয়া হয়েছিল, যারা পুরো শহরটিকে আগুনে পুড়িয়ে দিয়েছিল । ২৩ বছর পর ১৭১১ সালে আহমেদ তৃতীয়ের ডিক্রির মাধ্যমে এটি পুনর্নবীকরণ করা হয়। ১৯১২ সালে পঞ্চম মুহাম্মদ-এর আদেশে মসজিদটি শেষবারের মতো মেরামতের কাজ করে।

এর স্থাপত্য বৈশিষ্ট্যের পরিপ্রেক্ষিতে, স্কপিয়ের বৃহত্তম মসজিদগুলির মধ্যে একটি হিসাবে, এটি বলকানে অটোমান ভবনের সবচেয়ে উল্লেখযোগ্য নমুনার অন্তর্ভুক্ত। এটির একটি বেসিলিকা স্থাপত্য ফর্ম রয়েছে এবং এটি একটি চারটি ছাদযুক্ত ছাদ দিয়ে আচ্ছাদিত। এটি উসমানীয় স্থাপত্যের প্রারম্ভিক কনস্টান্টিনোপল শৈলীর অনুরূপ। অভ্যন্তরটি তিনটি স্তম্ভের সারি সহ তিনটি নেভে বিভক্ত, যখন ছাদটি একটি সমতল কাঠের কফার্ড সিলিং দিয়ে তৈরি। *মিহরাব*, *মিম্বার* এবং *মাহভিল* ১৯১০ এর দশক থেকে।

দাগেস্তানের আলি পাশার তুর্বে সুলতান মুরাদ মসজিদের পূর্ব দিকের পাশে দাঁড়িয়ে আছে। এটিতে দুটি পাথরের সারকোফাগি রয়েছে, আলী পাশার স্ত্রী এবং কন্যার সমাধিস্থল। বিকি হানের তুর্বে মসজিদের দক্ষিণ পাশে দাঁড়িয়ে আছে। অভ্যন্তরে, শিলালিপি ছাড়া পাঁচটি সমাধি রয়েছে। এর বিশাল স্মৃতিস্তম্ভের সাথে, উত্তর মেসিডোনিয়ায় টিকে থাকা এই ধরনের স্থাপনার মধ্যে বিকি হানের টার্বে বৃহত্তম। দুটি টারবে ঘিরে একটি নেক্রোপলিস রয়েছে, যেখানে বেশ কয়েকটি কবর চিহ্নিত করা হয়েছে।

ক্লক টাওয়ারের পাশে একটি মালভূমিতে দাঁড়িয়ে আছে সুলতান মুরাদ মসজিদ। মসজিদের প্রধান স্থপতি ছিলেন দেবর হোসেন । স্কপিয়ে অগ্নিকাণ্ড এবং ভূমিকম্পের কারণে মসজিদটি বেশিরভাগই অক্ষত রয়ে গেছে।

সুলতান মুরাদ মসজিদটি আয়তাকার আকৃতির, একটি বারান্দা সহ চারটি স্তম্ভে সজ্জিত ক্যাপলেট রয়েছে, যা তোরণ দ্বারা সংযুক্ত।

## তথ্যসূত্র

বিষয়শ্রেণী:উত্তর মেসিডোনিয়ার উসমানীয় মসজিদ
বিষয়শ্রেণী:উইকিউপাত্তে স্থানাঙ্ক আছে
স্মারক (মঞ্চনাটক)

মঞ্চনাটকের আলোচনায় **স্মারক** বলতে মঞ্চের পেছনে অবস্থিত এমন একজন ব্যক্তিকে বোঝায় যে অভিনেতা-অভিনেত্রীরা তাদের সংলাপ ভুলে গেলে বা মঞ্চের নির্দিষ্ট স্থানে অবস্থান করতে ভুলে গেলে তাদেরকে সেগুলি স্মরণ করিয়ে দেয়। একে ইংরেজিতে প্রম্পট বা প্রম্পটার বলে। 

ইদানিং স্মারকদের অনেক দায়িত্বই মঞ্চ ব্যবস্থাপক কাঁধে নিয়ে থাকেন। তাঁর কাছে **[[স্মারক গ্রন্থ]]** নামে পাণ্ডুলিপির একটি অনুলিপি থাকে। এই অনুলিপিটি হল যেকোনও পরিবেশনার সবচেয়ে নির্ভরযোগ্য সংস্করণ, যাতে সমস্ত সংলাপসূত্রের (কিউ) বিস্তারিত বিবরণ লেখা থাকে এবং মঞ্চের কর্মকাণ্ডের সাথে মিল রেখে তাদের সঠিক মুহূর্তগুলিও লেখা থাকে। এভাবে একজন স্মারক আলোকসজ্জা নকশা, ধ্বনি নকশা, দড়াদড়ি ব্যবস্থা ও সেগুলির সাহায্যে করা বিশেষ আবহ এবং দৃশ্য পরিবর্তন পরিচালনা করতে পারে। স্মারক গ্রন্থে প্রায়শই গুচ্ছবদ্ধকরণ সংক্রান্ত টীকা থাকে, যার সাহায্যে একজন স্মারক সবসময়ই মঞ্চে যেকোনও মুহূর্তে সমস্ত অভিনেতার উদ্দিষ্ট অবস্থান ও নড়াচড়া সম্পর্কে অবহিত থাকেন।

কিছু পেশাদার ও উচ্চমানের পাড়ার মঞ্চনাটক নির্মাণের সময় স্মারককে কখনও মূল পরিবেশনায় ব্যবহার করা হয় না, বরং মহড়ার সময় ব্যবহার করা হয়। যদি নিতান্তই স্মরণ করানো আবশ্যক হয়, তখন আরেকজন অভিনেতা চুপিচুপি সে কাজটি করতে পারে।

স্মারক সাধারণত মঞ্চের ওপরে স্মারক কোণে বা স্মারক পার্শ্বে অবস্থান করেন।

এলিজাবেথীয় মঞ্চনাটকে গ্রন্থধারক (Book-Holder) স্মারকের কাজ করতেন। এছাড়া তিনি মঞ্চনাটকের টুকিটাকি জিনিসেরও (prop) দায়িত্বে থাকতেন।

## তথ্যসূত্র

## উৎসপঞ্জি

* Hartnoll, Phyllis and Peter Found, eds. 1996. *The Concise Oxford Companion to the Theatre.* Oxford: Oxford University Press. .
* Kennedy, Dennis, ed. 2010. *The Oxford Companion to Theatre and Performance.* Oxford: Oxford University Press. .
* Pavis, Patrice. 1998. *Dictionary of the Theatre: Terms, Concepts, and Analysis*. Trans. Christine Shantz. Toronto and Buffalo: University of Toronto Press. .
* Taylor, John Russell. 1993. *The Penguin Dictionary of the Theatre.* 3rd ed. London: Penguin. .

বিষয়শ্রেণী:নাট্যমঞ্চ পরিভাষা
বিষয়শ্রেণী:নাট্যমঞ্চ কুশলতা
বিষয়শ্রেণী:নাট্যকলা-সংশ্লিষ্ট পেশা
গবলিন - নিঃসঙ্গ এক দেবতার গল্প

**গবলিন: নিঃসঙ্গ এক দেবতার গল্প** () একটি দক্ষিণ কোরীয় টেলিভিশন ধারাবাহিক নাটক। এতে অভিনয় করেছেন কিম গো-ইয়ুন, লি ডং-উক, ইউ ইন-না এবং ইউক সুং-জাই। নাটকটি ২০১৬ সালের ২ ডিসেম্বর থেকে ২০১৭ সালের ২১ জানুয়ারি পর্যন্ত কেবল নেটওয়ার্ক টিভিএনে প্রচারিত হয়। নাটকটি লিখেছেন কিম ইউন-সুক।

## তথ্যসূত্র

বিষয়শ্রেণী:কোরীয় ভাষার টেলিভিশন অনুষ্ঠান
বিষয়শ্রেণী:স্টুডিও ড্রাগনের টেলিভিশন ধারাবাহিক
বিষয়শ্রেণী:টিভিএন (দক্ষিণ কোরীয় টেলিভিশন চ্যানেল)-এর টেলিভিশন ধারাবাহিক
বিষয়শ্রেণী:২০১৬-এ অভিষিক্ত দক্ষিণ কোরীয় টেলিভিশন ধারাবাহিক
বিষয়শ্রেণী:২০১৭-এ সমাপ্ত দক্ষিণ কোরীয় টেলিভিশন ধারাবাহিক
সামরিক গোয়েন্দাগিরি

থাম্ব|ওকিনাওয়ার যুদ্ধের সময় প্রতিরক্ষা অবস্থানের সামরিক গোয়েন্দা চিত্র , ১৯৪৫
**সামরিক গোয়েন্দাগিরি** বলতে একটি সামরিক পেশা ও শাস্ত্রকে বোঝায় যেখানে মূলত গোপনে (গুপ্তচরবৃত্তির মাধ্যমে) শত্রুপক্ষ  বা শত্রু এলাকা সম্পর্কে বিভিন্ন উৎস থেকে উপাত্ত সংগ্রহ করে প্রাপ্ত উপাত্ত প্রক্রিয়াজাত, সমন্বয় সাধন, বিশ্লেষণ, মূল্যায়ন, উপলব্ধি ও ব্যাখ্যা করে এমন এক ধরনের **সামরিক গোয়েন্দা তথ্য** উৎপাদন করা হয়, যা সামরিক নেতাদেরকে সিদ্ধান্ত গ্রহণ প্রক্রিয়াতে দিকনির্দেশনা প্রদান করে। কোনও সামরিক অভিযানের আবশ্যকীয় শর্তাবলীর (mission requirements) অংশ হিসেবে বা অভিযান পরিকল্পনার অংশ হিসেবে উত্থিত প্রশ্নের উত্তর প্রদান করতে উপাত্ত-তথ্য যোগাড় করতে হয়। এক্ষেত্রে সামরিক নেতার (কমান্ডারের)  তথ্যের প্রয়োজনীয়তা চিহ্নিত করে সেটিকে সামরিক গোয়েন্দা তথ্য সংগ্রহ, বিশ্লেষণ ও সম্প্রচার ব্যবস্থা্র অঙ্গীভূত করে নেওয়া হয়। সামরিক গোয়েন্দাগিরিতে অধীত বিষয়াদির মধ্যে অভিযানের পরিবেশ, শত্রু-মিত্র-নিরপেক্ষ বাহিনী, সামরিক অভিযানের ক্ষেত্রে অবস্থিত বেসামরিক জনসমষ্টি, ইত্যাদি অন্তর্ভুক্ত। সামরিক গোয়েন্দাগিরি বিষয়ক কর্মকাণ্ডগুলি সব স্তরে পরিচালিত হতে পারে, রণচাতুরি থেকে রণকৌশল, শান্তিকালীন পর্বে, যুদ্ধে রূপান্তরকালীন পর্বে এবং স্বয়ং যুদ্ধকালীন পর্বে। রণকৌশলগত সামরিক গোয়েন্দাগিরি (Strategic intelligence "স্ট্র্যাটেজিক ইন্টেলিজেন্স") উচ্চতর স্তরের ও ব্যাপকতর পরিধির উপশাস্ত্র,  এবং এতে জাতীয় ও আন্তর্জাতিক পর্যায়ের সামরিক নেতাদের জন্য নীতি ও সামরিক পরিকল্পনার সূত্রায়নে প্রয়োজনীয় তথ্য নিয়ে কাজ করা হয়। অন্যদিকে রণচাতুরিগত সামরিক গোয়েন্দাগিরি (Tactical intelligence "ট্যাকটিকাল ইন্টেলিজেন্স") অপেক্ষাকৃত সীমিত পরিধি ও নিম্নস্তরের উপশাস্ত্র, এবং এখানে মূলত মাঠ পর্যায়ের সামরিক নেতাদের প্রয়োজন মেটানো হয়, যাতে তারা ঠিকমত যুদ্ধাভিযান পরিকল্পনা ও পরিচালনা করতে পারে।

বেশিরভাগ সরকার একটি **সামরিক গোয়েন্দা সংস্থা** (Military intelligence agency) বজায় রাখে, যার মাধ্যমে বিশেষায়িত বিভাগে বিশ্লেষণী ও গোয়েন্দা কর্মচারীর যোগান দেওয়া হয়। সামরিক ও বেসামরিক গোয়েন্দা বাহিনীগুলি সমন্বিতভাবে রাজনৈতিক ও সামরিক কর্মকাণ্ডগুলিতে বিভিন্ন ধরনের তথ্য সরবরাহ করে। সামরিক গোয়েন্দাগিরির দায়িত্ব পালন করা কর্মচারীদেরকে তাদের বিশ্লেষণী ক্ষমতা ও ব্যক্তিগত বুদ্ধিমত্তার উপর ভিত্তি করে নির্বাচন করা হয় ও এর পরে তাদেরকে আনুষ্ঠানিক প্রশিক্ষণ প্রদান করা হয়। অধুনা প্রায় সব দেশে উপাত্ত সংগ্রহ ও প্রক্রিয়াজাত করে দ্রুত ও সঠিকভাবে সামরিক গোয়েন্দা তথ্য উৎপাদন করার  ব্যবস্থা বিদ্যমান। বর্তমানে ইলেকট্রনীয় ব্যবস্থা, মানব সম্পদ, আলোকচিত্র ও ভিডিও ক্যামেরায় ধারণ, কৃত্রিম উপগ্রহ, অত্যাধুনিক বিমান, ইত্যাদির মাধ্যম অতীতের তুলনায় অতিবৃহৎ মাপনীতে তথ্য সংগ্রহ করা হয়।

ইংরেজিতে সামরিক গোয়েন্দাগিরি পেশা বা শাস্ত্র ও এতে উৎপাদিত সামরিক গোয়েন্দা তথ্য --- উভয়কেই "মিলিটারি ইন্টেলিজেন্স" (Military intelligence) নামে ডাকা হয়। এমনকি কোনও দেশের বা সরকারের সামরিক গোয়েন্দা সংস্থাকেও তার "মিলিটারি ইন্টেলিজেন্স" ডাকা হতে পারে।

## তথ্যসূত্র


বিষয়শ্রেণী:গুপ্তচরবৃত্তির প্রকার
বিষয়শ্রেণী:যুদ্ধ সহায়ক পেশা
বিষয়শ্রেণী:সামরিক গোয়েন্দা তথ্য সংগ্রহকারী শাস্ত্র
সিদ্দিক কাপ্পান

**সিদ্দিক কাপ্পান** হলেন কেরালার একজন ভারতীয় সাংবাদিক যিনি বেআইনি কার্যকলাপ প্রতিরোধ আইনের অধীনে অভিযুক্ত হয়ে ২০২০ সালের অক্টোবরে বন্দী হন। চারজন পুরুষ কর্তৃক গণধর্ষণের মারা যাওয়া ১৯ বছর বয়সী দলিত মহিলার গণধর্ষণে হত্যার প্রতিবেদন করতে হাতরাসে যাওয়ার পথে তাকে গ্রেপ্তার করা হয়।

কারাবাসের আগে, কাপ্পান নিউজ পোর্টাল *আজিমুখামের* নিয়মিত অবদানকারী ছিলেন।

## গ্রেফতার ও আটক
২০২০-এর ৫ অক্টোবর কাপ্পান আরও তিনজনের সাথে ২০২০-এর হাথরস গণধর্ষণ ও হত্যার রিপোর্ট করতে হাতরাসে যাচ্ছিলেন।মথুরার একটি টোল প্লাজায় তার গাড়ি থামানো হয় এবং চারজনকেই উত্তরপ্রদেশ পুলিশ গ্রেপ্তার করে। মথুরার আদালতে তার বিরুদ্ধে দাখিল করা প্রথম তথ্য প্রতিবেদনে তাকে  ধর্ম বা ধর্মীয় বিশ্বাসের অবমাননা) ভারতীয় দণ্ডবিধি এবং বেআইনী কার্যকলাপ (প্রতিরোধ) আইন (ইউএপিএ) এবং তথ্য প্রযুক্তি আইন-এর ধারা ১২৪আ (রাষ্ট্রদ্রোহ), ১৫৩আ (ধর্মের ভিত্তিতে বিভিন্ন গোষ্ঠীর মধ্যে শত্রুতা প্রচার করা ইত্যাদি) এবং ২৯৫আ (ইচ্ছাকৃত এবং বিদ্বেষপূর্ণ কাজ, যে কোনও শ্রেণীর ধর্মীয় অনুভূতিকে ক্ষুব্ধ করার উদ্দেশ্যে) মোতাবেক অভিযুক্ত করা হয়।

২০২১ সালের ফেব্রুয়ারিতে কাপ্পান তার অসুস্থ মা, খাদিজা কুট্টিকে দেখতে পাঁচ দিনের অন্তর্বর্তীকালীন জামিন পান। জামিনে শুধুমাত্র তার ঘনিষ্ঠজনদের সাথে দেখা করতে অনুমতি দেয়া হয়। তার মা পরবর্তীতে অসুস্থতায় ভোগে ২০২১ সালের জুনে মারা যান।

২০২১ সালের এপ্রিলে কাপ্পান কোভিড-১৯ এ আক্রান্ত হন। তাকে মথুরার কারাগারের একটি হাসপাতালে স্থানান্তর করা হয়। তার স্বাস্থ্যের অবনতি হলে, তাকে মথুরার কেএম মেডিকেল কলেজে স্থানান্তর করা হয়, সেখানে তিনি "কোভিড" রোগ মুক্ত হন বলে চিকিৎসকরা জানান। এরপর তাকে আবার মথুরা জেলে ফেরত পাঠানো হয়। সুপ্রিম কোর্টের হস্তক্ষেপের ফলে তাকে আরও চিকিৎসার জন্য অল ইন্ডিয়া ইনস্টিটিউট অফ মেডিক্যাল সায়েন্সে স্থানান্তর করা হয়। ২০২১ সালের মে মাসে, তিনি আবার কোভিড-১৯ আক্রান্ত হন।

২০২২-এর ৯ সেপ্টেম্বর ভারতের সুপ্রিম কোর্ট কাপ্পানকে জামিন দেয়। তবে ভারতের তৎকালীন প্রধান বিচারপতি, ইউ ইউ ললিত, তার আদেশে, কাপ্পানকে পরবর্তী ছয় সপ্তাহ ধরে দিল্লিতে এবং পরে কেরালায় পুলিশে রিপোর্ট করতে বলেন।

২০২২-এর ১৩ সেপ্টেম্বর কারা বিভাগ জানায় যে কাপ্পান লখনউ কারাগারে থাকবেন, কারণ এনফোর্সমেন্ট ডিরেক্টরেট কর্তৃক তার বিরুদ্ধে তদন্ত চলছে।

২০২২-এর ২৩ ডিসেম্বর কাপ্পান পিএমএলএর অধীনে ইডির দায়ের করা মামলায় এলাহাবাদ হাইকোর্ট থেকে জামিন পান।

জেল থেকে বের হওয়ার পর তিনি জানান, তার কাছ থেকে জোরপূর্বক স্বীকারোক্তি আদায়ের জন্য পুলিশ হেফাজতে নির্যাতন করা হয়।

## প্রতিবাদ
কারাগার থেকে কাপ্পানের মুক্তির দাবিতে ভারতে বেশ কয়েকটি প্রতিবাদ সমাবেশ পরিচালিত হয়। আন্তর্জাতিক সংবাদ সংস্থাগুলোও কাপ্পানের জেলে যাওয়া নিয়ে উদ্বেগ প্রকাশ করে।

## মুক্তি
২০২৩-এর ফেব্রুয়ারি কাপ্পানকে গ্রেপ্তারের দুই বছরেরও বেশি সময় পর কারাগার থেকে মুক্তি পান। ২০২২ সালের ডিসেম্বরে এলাহাবাদ হাইকোর্ট তাকে জামিন দেয়। তবে প্রক্রিয়াগত বিলম্বের কারণে তার মুক্তি নিশ্চিত করতে এক মাসেরও বেশি সময় লেগে যায়। কারাগার থেকে বেরিয়ে আসার পর, কাপ্পান বলেন যে তার বিরুদ্ধে অভিযোগের বিরুদ্ধে লড়াই চালিয়ে যাবেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৮০-এর দশকে জন্ম
বিষয়শ্রেণী:ভারতীয় সাংবাদিক
বিষয়শ্রেণী:কারাবন্দি সাংবাদিক
রোথার

**রোথার** (ইংরেজায়ন হিসাবে *ইরাউত্তার*, *রাউথার*, *রাভুত্তার*, *রাভুত্তা*, *রভুথার*) হল ভারতের তামিলনাড়ু ও কেরালা রাজ্যের একটি তামিলভাষী মুসলিম সম্প্রদায়। তারা একটি তামিল উপজাতি যা ধর্ম প্রচারক নাথারশাহ কর্তৃক ইসলামে ধর্মান্তরিত হয়।  ধর্মান্তরের পরেও তারা তাদের বর্ণের নাম ধরে রেখেছে। তারা ছিল চোল ও পান্ড্য রাজ্যের অভিজাত অশ্বারোহী। তারা ঐতিহ্যগতভাবে মারাভারদের মত একটি সামরিক গোষ্ঠী ছিল, এবং বহু-জাতিগত তামিল মুসলিম সম্প্রদায়ের একটি বড় অংশ গঠন করে। ষোড়শ থেকে অষ্টাদশ শতাব্দী পর্যন্ত রাভুত্তারদের তামিল বহুবিবাহ, জমিদার এবং সর্দার হিসাবেও পাওয়া গেছে। আধুনিক যুগে তারা সফল উদ্যোক্তা, ব্যবসায়ী, পেশাজীবী ও জমিদার। আরেকটি তত্ত্ব থেকে জানা যায় যে, তারা তুর্কি জাতির বংশধর যারা চোল সাম্রাজ্যের সময় এসেছিলেন।
## ব্যুৎপত্তি
তামিল ভাষায় *রাভুত্তার* নামটির অর্থ রাজা, অশ্বারোহী যোদ্ধা (বা *রাভুত্তা,* *রাভুথার*, *ওথার*, *রাউথার*) 'রাজপুত্র', 'সম্ভ্রান্ত' বা 'ঘোড়সওয়ার' অর্থে এসেছে (*[[সংস্কৃত লিপ্যন্তরের আন্তর্জাতিক বর্ণমালা|রাজপুত্র]]*)। ডি.সি. সরকার উল্লেখ করেছেন যে, *রাভুত্তা* বা *রাহুত্তা* উপাধি হিসাবে একটি 'অধস্তন শাসক'-কে বোঝায়। কিছু পণ্ডিত দাবি করেন যে, নামটি উত্তর ভারতের মুসলিম রাজপুতদের মধ্যে প্রচলিত একটি নাম রাঠোর থেকে এসেছে। ঐতিহাসিকভাবে, তারা ঐতিহ্যগতভাবে শাসক ও সামরিক লোক হিসাবে অবস্থানে থাকা গোষ্ঠীর অংশ। রাভুতা মানে একজন উচ্চ পদবী রাজা, সাম্রাজ্যবাদী শাসক প্রধান।

রাহুত বা রাউত মানে *যোদ্ধা*, রায়া অর্থ *অধিনায়ক* *রাভুতারায়ণ* বা *রাভুত্তাকর্তন* মানে অশ্বারোহী বাহিনীর উচ্চ সামরিক প্রধান।
## জনসংখ্যা
রোথাররা সমগ্র তামিলনাড়ু ও কেরালায় রয়েছে।  তাদের মাতৃভাষা তামিলনাড়ুতে তামিল ও কেরালায় মালয়ালম। তাদের অনেকেই পারসো-আরবি লিপির সাথে পরিচিত। তারা ইসলামের নীতি অনুসরণ করে এবং আরবিতে কুরআন ও অন্যান্য ধর্মীয় গ্রন্থ পড়ে।
## তথ্যসূত্র

বিষয়শ্রেণী:তামিলনাড়ুর সামাজিক গোষ্ঠী
বিষয়শ্রেণী:ভারতের মুসলিম সম্প্রদায়
বিষয়শ্রেণী:তামিলনাড়ুর ইতিহাস
ভিবিয়া সাবিনা

**ভিবিয়া সাবিনা** (১৩ আগস্ট ৮৩-১৩৬/১৩৭ খ্রিষ্টাব্দ) ছিলেন একজন রোমান সম্রাজ্ঞী, রোমান সম্রাট হাদ্রিয়ানের স্ত্রী এবং চাচাতো বোন। তিনি ছিলেন মাতিদিয়া (রোমান সম্রাট ট্রাজানের ভাতিজি) এবং কনসাল লুসিয়াস ভিবিয়াস সাবিনাসের কন্যা।

## প্রারম্ভিক জীবন
৮৪ খ্রিস্টাব্দে বাবার মৃত্যুর পর সাবিনা তার সৎ বোন মাতিদিয়া মাইনরের সাথে তাদের দাদী মার্সিয়ানার নিকট বসবাস করতে চলে যান। চাচা ট্রাজান এবং চাচী প্লোটিনার পরিবারে তারা বেড়ে ওঠেন ।

সম্রাজ্ঞী প্লোটিনার অনুরোধে ১০০ সনে সাবিনা হাদ্রিয়ানকে বিয়ে করেন। হাদ্রিয়ান ১১৭ সনে তার বড় চাচার স্থলাভিষিক্ত হন। যদিও সাবিনার মা মাতিদিয়াও হাদ্রিয়ানকে পছন্দ করতেন, তবুও সে তার মেয়েকে হাদ্রিয়ানের সাথে বিবাহের অনুমতি দেন।

## সম্রাজ্ঞী
বাম|থাম্ব|250x250পিক্সেল|সাবিনা অগাস্টার মুদ্রা, যেগুলো আধুনিক আফগানিস্তানের বৌদ্ধ বিহারে খুঁজে পাওয়া গিয়েছে

রোমের প্রথম সম্রাজ্ঞী এবং অগাস্টাসের স্ত্রী লিভিয়ার পর সাবিনা-ই রোম এবং প্বার্শবর্তী প্রদেশে যে কোনো রাজকীয় নারীর চেয়ে বেশি গনসম্মান অর্জন করেছিলেন। প্রকৃতপক্ষে, সাবিনা হলেন সেই প্রথম নারী যার মুখচ্ছবি নিয়মিত রোমে তৈরি করা হয় এবং ধারাবাহিকভাবে মুদ্রায় ব্যবহৃত হতে দেখা যায়। তিনি এখন পর্যন্ত সবচেয়ে দেশ ভ্রমণকারী এবং দৃশ্যমান সম্রাজ্ঞী ছিলেন। ১২৮ সনে, তিনি *অগাস্টা* উপাধিতে ভূষিত হন।

সাবিনাকে তার সঙ্গী জুলিয়া বালবিলার ১৩০ খ্রিস্টাব্দের নভেম্বরে হাদ্রিয়ানের মিশর সফরকে উপলক্ষ্য করে রচিত ধারাবাহিক কাব্যে বর্ণনা করা হয়েছে। সেখানে বালবিলা সাবিনাকে 'সুন্দরী' এবং 'প্রেমসিক্ত' বলে সম্মানিত করেন।

ঐতিহাসিক সুয়েটোনিয়াস (যিনি হাদ্রিয়ানের সচিব ছিলেন এবং ১১৯ সনে সম্রাট হাদ্রিয়ানের আদেশে পদচ্যুত হন) তার '*হিস্টোরিয়া* *অগাস্টা*' গ্রন্থে নথিভুক্ত করেন যে " সম্রাট হাদ্রিয়ান তার স্ত্রী সাবিনার প্রতি প্রাপ্য রাজ শিষ্টাচারের চাইতেও কম শিষ্ট আচরণ করতেন।" বিভিন্ন সূত্র হতে আরও জানা যায় যে, সাবিনা নিঃসন্তান ছিলেন এবং তার স্বামী হাদ্রিয়ানের তার চাইতেও বেশি আগ্রহ ছিলো তার প্রিয় দাস অ্যান্টিনাস এবং অন্যান্য পুরুষ দাসদের প্রতি।

## মৃত্যু
ভিবিয়া সাবিনা ১৩৬ বা ১৩৭ সালের প্রথম দিকে তার স্বামীর আগে মারা যান। একটি শক্তিশালী প্রাচীন মতবাদ আছে যে হাদ্রিয়ান তার স্ত্রীর সাথে একজন ক্রীতদাসের চাইতে খুবই সামান্য একটু ভালো ব্যবহার করতেন এবং হয়তো তিনিই তাকে আত্মহত্যা করতে প্ররোচিত করেছিলেন। 
## তথ্যসূত্র

বিষয়শ্রেণী:রোমের সম্রাজ্ঞী
বিষয়শ্রেণী:রোমের রাজকন্যা
বিষয়শ্রেণী:৮৩-এ জন্ম
বিষয়শ্রেণী:১৩০-এর দশকে মৃত্যু
বিষয়শ্রেণী:১ম শতাব্দীর রোমান নারী
বিষয়শ্রেণী:১ম শতাব্দীর রোমান ব্যক্তি
আলফ্রেদো ফোগলিনো

**আলফ্রেদো ফোগলিনো বুসেরো** (, ; ১ ফেব্রুয়ারি ১৮৯৩ – ৮ জুলাই ১৯৬৮; **আলফ্রেদো ফোগলিনো** নামে সুপরিচিত) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় নাসিওনাল এবং উরুগুয়ে জাতীয় দলের হয়ে রক্ষণভাগের খেলোয়াড় হিসেবে খেলেছিলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেছিলেন।

ফোগলিনো ১৯১২ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯২৩ সাল পর্যন্ত তিনি সর্বমোট ৫২ ম্যাচে অংশগ্রহণ করেছিলেন। তিনি উরুগুয়ের হয়ে সর্বমোট পাঁচটি দক্ষিণ আমেরিকান চ্যাম্পিয়নশিপে (১৯১৬, ১৯১৭, ১৯১৯, ১৯২০ এবং ১৯২১) অংশগ্রহণ করেছিলেন, যার মধ্যে ১৯১৬, ১৯১৭ এবং ১৯২০ সালে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।

## আন্তর্জাতিক ফুটবল
ফোগলিনো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন।

## ব্যক্তিগত জীবন
আলফ্রেদো ফোগলিনো বুসেরো ১৮৯৩ সালের ১লা ফেব্রুয়ারি তারিখে উরুগুয়ের মোন্তেভিদেওতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৬৮ সালের ৮ই জুলাই তারিখে, উরুগুয়েতে ৭৫ বছর বয়সে তিনি মৃত্যুবরণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৮৯৩-এ জন্ম
বিষয়শ্রেণী:১৯৬৮-এ মৃত্যু
বিষয়শ্রেণী:উরুগুয়েয়ীয় ফুটবলার
বিষয়শ্রেণী:উরুগুয়ের পুরুষ আন্তর্জাতিক ফুটবলার
বিষয়শ্রেণী:১৯১৬ দক্ষিণ আমেরিকান চ্যাম্পিয়নশিপের খেলোয়াড়
বিষয়শ্রেণী:উরুগুয়ের ফুটবল ম্যানেজার
বিষয়শ্রেণী:উরুগুয়েয়ীয় প্রথম বিভাগের খেলোয়াড়
বিষয়শ্রেণী:কোপা আমেরিকা বিজয়ী খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:মোন্তেভিদেওর_ফুটবলার
পরিবহন নগর মেট্রো স্টেশন

**পরিবহন নগর মেট্রো স্টেশন** হল লখনউ মেট্রোর একটি উত্তোলিত মেট্রো স্টেশন। স্টেশনটি রেড লাইনে অবস্থিত। এটি ২০১৭ সালের ৫ই সেপ্টেম্বর জনসাধারণের জন্য উন্মুক্ত করা হয়েছিল।

## স্টেশন বিন্যাস

## তথ্যসূত্র

বিষয়শ্রেণী:লখনউ মেট্রোর স্টেশন
ট্রায়োলেট

**ট্রায়োলেট** হল প্রায় সবসময়ই আট লাইনের একটি স্তবক কবিতা। যদি স্তবকগুলি সাত লাইনের মতো এবং নয়টি বা তার বেশিও হয়। এর ছড়ার স্কিম হল ABaAabAB (ক্যাপিটাল অক্ষরগুলি রেখাগুলিকে বারবার বারবার বোঝায়) এবং প্রায়শই 19 শতকের ইংরেজি ট্রায়লেটে সমস্ত লাইন আইম্বিক টেট্রামিটারে থাকে, যদিও ঐতিহ্যগত ফরাসি ট্রিওলেটগুলিতে, 17 শতক থেকে, দ্বিতীয়, ষষ্ঠ এবং অষ্টম লাইনগুলি আইম্বিক হতে থাকে। ট্রাইমিটারের পরে প্রতিটি উভচর পা। ফরাসি পরিভাষায়, একটি আইম্বিক পাদদেশে শেষ হওয়া একটি রেখাকে পুংলিঙ্গ হিসাবে চিহ্নিত করা হয়, যখন একটি উভচর পায়ে শেষ হওয়া একটি রেখাকে বলা হয় স্ত্রীলিঙ্গ। ভাষা এবং যুগের উপর নির্ভর করে, অন্যান্য মিটার দেখা যায়, এমনকি ফরাসিতেও। প্রথম, চতুর্থ এবং সপ্তম লাইনগুলি অভিন্ন, যেমন দ্বিতীয় এবং শেষ লাইনগুলি, যার ফলে প্রাথমিক এবং শেষ ক্রোড়গুলিও অভিন্ন। একটি ঐতিহ্যবাহী ফরাসি ট্রায়োলেটে, দ্বিতীয় এবং তৃতীয় নন-রিপিটিং লাইনগুলি পুনরাবৃত্তি করা প্রথম, চতুর্থ এবং সপ্তম লাইনের সাথে ছড়ায়, যখন পুনরাবৃত্তি না করা ষষ্ঠ লাইনটি দ্বিতীয় এবং অষ্টম পুনরাবৃত্তি লাইনের সাথে ছড়ায়। যাইহোক, বিশেষ করে 18 তম এবং 19 শতকের জার্মান ট্রিওলেটগুলিতে, কেউ এই প্যাটার্নটি প্রায়শই লঙ্ঘন দেখতে পাবে। 

## তথ্যসূত্র

বিষয়শ্রেণী:পশ্চিমা মধ্যযুগীয় গীতিকবিতার ধরন
বিষয়শ্রেণী:স্তবকরুপ
কাউছ মিয়া

**কাউছ মিয়া** (১৯৩১-২৫ জুন ২০২৪) ছিলেন বাংলাদেশের একজন বিশিষ্ট ব্যবসায়ী। হাকিমপুরী জর্দার স্বত্বাধিকারী এই ব্যবসায়ী তার জীবদ্দশায় ২০ বার সেরা করদাতা নির্বাচিত হন। জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উপলক্ষে জাতীয় রাজস্ব বোর্ড তাকে মুজিববর্ষের সেরা করদাতা সম্মাননা দিয়েছিলো।

## প্রাথমিক জীবন
কাউছ মিয়া ১৯৩১ সালের ২৬ আগস্ট চাঁদপুর জেলার (ব্রিটিশ আমলের ত্রিপুরা জেলা) রাজরাজেশ্বর গ্রামে জন্মগ্রহণ করেন। তার পিতা নাম আব্বাস আলী মিয়া ও মাতার নাম মোসাম্মৎ ফাতেমা খাতুন। ১৯৩৬ সালে মধুবাবুর স্কুলে (বর্তমান মধুসূদন হাই স্কুল) ভর্তি হন। ১৯৪৫ সালে অষ্টম শ্রেণি পাস করে নবম শ্রেণিতে উত্তীর্ণের পরে আর পড়াশোনা করেন নি। বাবা আব্বাস আলী মিয়া ছিলেন ব্যবসায়ী। নানা মৌলভী আবদুস সালাম জমিদার ছিলেন। ১১ ভাই ১ বোনের মধ্যে কাউছ মিয়া সপ্তম ছিলেন। তিনি ৮ ছেলে ও ৮ মেয়ের জনক।

## ব্যবসা জীবন
মায়ের কাছ থেকে আড়াই হাজার টাকা নিয়ে ১৯৫০ সালে চাঁদপুরের পুরান বাজারে মুদিদোকান দেন কাউছ মিয়া। ১৯৫০ সালে তিনি চাঁদপুরের পুরান বাজারে স্টেশনারি ব্যবসা দিয়ে তাঁর ব্যবসা জীবন শুরু করেন। সে সময়ে তার ৬টি দোকান ও ব্যবসা প্রতিষ্ঠান ছিলো। পরে ধীরে ধীরে বিভিন্ন ব্র্যান্ডের সিগারেট, বিস্কিট ও সাবানের মতো পন্যের স্থানীয় এজেন্ট হয়ে যান। ২০ বছর ধরে কাউছ মিয়া চাঁদপুরেই ব্যবসা করেন। ১৯৭০ সালে নারায়ণগঞ্জ শহরে তামাকের ব্যবসা শুরু করেন। রংপুরে তামাক কিনে সেখানেই বিক্রি করেন। নদীপথে পণ্য পরিবহনের জন্য ১৮টি কার্গো জাহাজ ছিলো কাউছ মিয়ার। তামাকের ব্যবসার মুনাফা থেকে তিনি বর্তমানে ৩০-৪৫ রকমের ব্যবসার সাথে জড়িত।

### জর্দা ব্যবসা
১৯৭৮ সালে নারায়ণগঞ্জে প্রথমে একটা ছোট কারখানা দিয়ে বাজারে 'শান্তিপুরী জর্দা' বিক্রি করেন। পরে ১৯৯৬ সালে 'হাকীমপুরী জর্দা' শুরু করেন। হাকিমপুর নামটা সহজ বলে এমন নামকরণ করেন। জব্বার ক্যামিক্যাল নামে ১৯৭৬ সালে হাকীমপুরী জর্দার ব্যবসা শুরু হলেও লাইসেন্স নেওয়া হয় ১৯৮৬-১৯৮৭ সালে। কাউছ ক্যামিক্যাল নামে এটির লাইসেন্স নেওয়া হয়।

### অন্যান্য ব্যবসা
কয়েক দশক ধরে জর্দা ছাড়াও রিয়েল এস্টেট, শিপিং, রাসায়নিক, খাদ্য প্রস্তুতকরণসহ ৪০টিরও বেশি ধরনের ব্যবসায় বিনিয়োগ করেছিলেন কাউছ মিয়া। কোম্পানির বিবৃতি অনুযায়ী, বাংলাদেশে চলাচলকারী ১৬টি পণ্যবাহী জাহাজে তাদের শেয়ার রয়েছে।

## কর প্রদানের রেকর্ড

চাঁদপুরে বসবাসরত অবস্থায় ১৯৫৮ সালে প্রথম কর পরিশোধ করেন কাউছ মিয়া। ১৯৬৭ সালে পূর্ব পাকিস্তান আমলে, ততকালীন প্রাদেশিক কর্তৃপক্ষ কাউছ মিয়াকে এই অঞ্চলের শীর্ষ করদাতা হিসাবে স্বীকৃতি দেয়। স্বাধীন বাংলাদেশেও কাউছ মিয়া ধারাবাহিকভাবে এক দশকেরও বেশি সময় ধরে শীর্ষ করদাতা ছিলেন। ২০০৮ সাল থেকে ২০২৩ সাল পর্যন্ত টানা ১৫ বছর তিনি শীর্ষ করদাতা নির্বাচিত হয়েছিলেন।

কর কর্তৃপক্ষের তথ্য অনুযায়ী, কাউছ মিয়া তার বিভিন্ন ব্যবসায়িক উদ্যোগ ও ব্যক্তিগত আয়ের ওপর বার্ষিক ৪৫ থেকে ৫০ কোটি টাকা কর দিতেন।

## সম্মাননা
* মুজিব বর্ষের সেরা করদাতা, জাতীয় রাজস্ব বোর্ড
* ২০১৬-১৭ অর্থবছরে কর বাহাদুর পরিবার স্বীকৃতি
* সর্বোচ্চ করদাতা ২০১০-২০১১

## মৃত্যু
কাউস মিয়া বার্ধক্য জনিত অসুস্থতার কারণে ২৫ জুন ২০২৪ তারিখ মৃত্যুবরণ করেন।

## তথ্যসূত্র

বিষয়শ্রেণী:১৯৩১-এ জন্ম
বিষয়শ্রেণী:২০২৪-এ মৃত্যু
বিষয়শ্রেণী:বাংলাদেশী ব্যবসায়ী
বিষয়শ্রেণী:বাংলাদেশী শিল্পপতি
বিষয়শ্রেণী:চাঁদপুর জেলার ব্যক্তি
হায়দ্রাবাদি পালোয়ান

ডান|থাম্ব|320x320পিক্সেল| ১৮৭০-এর দশকে অনুষ্ঠিত একটি প্রতিযোগিতা চলাকালীন হায়দ্রাবাদি পালোয়ানরা ''কুস্তির'' (ভারতীয় কুস্তির রূপ) জন্য প্রস্তুতি নিচ্ছে
**পালোয়ান** বা **পহলওয়ান** (উর্দু پہلوان শব্দটি মূলত ফার্সি থেকে এসেছে), এছাড়াও **পেহেলওয়ান**, **পহেলওয়ান** বা **পেহলওয়ান** শব্দ, ইংরেজিতে যার অর্থ কুস্তিগির, সেগুলিও একই অর্থে ব্যবহৃত হয়। ভারতের হায়দ্রাবাদে, পালোয়ান শব্দটি সাধারণত দুই ধরনের মানুষের সম্পর্কে বলা হয়।

প্রথমত, এর অর্থ হল কুস্তিগির, এরা হল সেই সমস্ত পালোয়ান যারা রাজকীয় যুগে কুস্তিগির হিসাবে রাজাদের পৃষ্ঠপোষকতা লাভ করেছিল, তারা সারা পৃথিবী জুড়ে কুস্তিতে (ভারতীয় ফ্রি স্টাইল কুস্তি) শিরোনাম জিতে হায়দ্রাবাদ শহরের জন্য খ্যাতি ও সম্মান এনেছিল।

পালোয়ানের অন্য অর্থটি ভারতের বোম্বেতে এখন (মুম্বাই) ব্যবহৃত 'ভাই' শব্দটির মতোই, যারা ভারতের স্বাধীনতার পরে জমিদারদের মতো অভ্যাসের দিকে ঝুঁকেছিল এবং শহরের অপরাধে প্রধান দাঙ্গাবাজ হিসেবে বিবেচিত হত। এদের মধ্যে বেশিরভাগই ভূমি দখল, চাঁদাবাজির মতো অপরাধের সাথে জড়িত ছিল এবং আবাসন বা জমিজমা সংক্রান্ত ব্যবসা করত।

প্রাথমিকভাবে হায়দ্রাবাদে, পালোয়ানদের বেশিরভাগই আরবদের মধ্যে থেকে হত, স্থানীয়ভাবে যাদের বলা হত চৌশ। এইভাবে পালোয়ান নামটি সেই চৌশ কুস্তিগিরদের দেওয়া হয়েছিল। এতেই তারা জনসাধারণের দৃষ্টির সামনে এসেছিল (হায়দ্রাবাদের বেশিরভাগ লোকেরা মনে করত যে, চৌশরাই পালোয়ান)। প্রথম দিকের দিনগুলিতে, বাসিন্দারা তাদের সম্মান করত এবং জনসাধারণের সমস্যাগুলি নিষ্পত্তি করতে তাদের উৎসাহিত করা হত।

## ইতিহাস
চৌশ পালোয়ানদের ইতিহাস নিজামের যুগে পাওয়া যায়। ১৮১৮ খ্রিস্টাব্দে তৃতীয় মীর আকবর আলি খান সিকান্দার জাহের সময় হাজরামাউত থেকে আসা কিছু আরব নাগপুরের ভোসলাদের কাছ থেকে এবং পুনা (বর্তমানে পুনে) থেকে মুক্তি পেয়ে হায়দ্রাবাদে চলে আসে।

## বৃদ্ধি
প্রাথমিকভাবে হায়দ্রাবাদে, পালোয়ানরা বেশিরভাগই আরবের মানুষ ছিল, যারা স্থানীয়ভাবে চৌশ নামে পরিচিত ছিল। এইভাবে, পালোয়ান উপাধিটি সেই চৌশ কুস্তিগিরদের নামেই সংরক্ষিত হয়ে গিয়েছিল, এবং এর মাধ্যমেই তারা জনসাধারণের সামনে চলে আসে (এভাবে হায়দ্রাবাদের বেশিরভাগ লোকই মনে করত যে সমস্ত পালোয়ানই চৌশ)। প্রথম দিকে, বাসিন্দারা তাদের সম্মান করত এবং জনসাধারণের সমস্যাগুলি নিষ্পত্তি করতে তাদের উৎসাহিত করা হত।

## তথ্যসূত্র

## আরও দেখুন

বিষয়শ্রেণী:ভারতীয় কুস্তিগির
বিষয়শ্রেণী:ভারতে আরব বিক্ষিপ্ত উদ্বাসন
বিষয়শ্রেণী:হায়দ্রাবাদ, ভারতের সংস্কৃতি
বিষয়শ্রেণী:হায়দ্রাবাদ, ভারতের ক্রীড়াবিদ
বিষয়শ্রেণী:তেলেঙ্গানার সংস্কৃতি
ওমর এফেন্দি মসজিদ

**ওমর এফেন্দি মসজিদ** (  ) আজারবাইজানের শেকি শহরে অবস্থিত ১৯ শতকের ঐতিহাসিক এবং স্থাপত্য নিদর্শন।

## ইতিহাস
১৯ শতকে নির্মিত, ওমর এফেন্দি মসজিদ আজকাল তার আসল চেহারা ধরে রেখেছে। সোভিয়েত দখলের পরে, ভবনটি গুদাম হিসাবে ব্যবহৃত হয়েছিল। ১৯৫০ সালের পর, মসজিদটি তার কার্যক্রম পুনরায় শুরু করে। ১৯৮৬ সালে, একটি প্রাকৃতিক দুর্যোগের ফলে মসজিদটি পুড়ে যায়। ১৯৮৭ সালে, শেকির জুমা ইমাম - হাজী সেলিম এফেন্দির উদ্যোগে, পাশাপাশি স্থানীয় বাসিন্দাদের অনুদানের সাহায্যে, মসজিদটি সংস্কার ও পুনরুদ্ধার করা হয়েছিল।

শেকির ওমর এফেন্দি মসজিদের ধর্মীয় সম্প্রদায় ধর্মীয় সমিতির সাথে কাজ করার জন্য আজারবাইজান প্রজাতন্ত্রের রাষ্ট্রীয় কমিটি দ্বারা আনুষ্ঠানিকভাবে নিবন্ধিত হয়েছিল।

## বর্ণনা এবং স্থাপত্য
ওমর এফেন্দি মসজিদটি আয়তাকার আকৃতির। সম্মুখভাগে ইটের কার্নিস, সেইসাথে জানালার মধ্যবর্তী দেয়ালগুলি, সামান্য প্রসারিত পাতলা নিদর্শন দিয়ে সজ্জিত, এটির স্থাপত্যের চেহারাকে পরিপূরক করে।

মসজিদের ক্ষেত্রফল ১০৫ m 2, সংলগ্ন প্লটের ক্ষেত্রফল ৫২৫ m 2 । মসজিদ নির্মাণে স্থানীয় নির্মাণ সামগ্রী যেমন নুড়ি ও পোড়া ইট ব্যবহার করা হয়েছে। ছাদ লোহার চাদর দিয়ে ঢাকা, মেঝে ও ছাদ কাঠের তৈরি।

মসজিদের প্রবেশ দরজার সামনে একটি খোলা বারান্দা রয়েছে। মুসল্লিরা মসজিদের আঙিনায় অবস্থিত পুকুরে অজু করে এবং তারপর প্রশস্ত এবং উজ্জ্বল হলটিতে নামাজ পড়তে যান। প্রধান প্রার্থনা কক্ষে ১৪টি জানালা রয়েছে। প্রধান প্রার্থনা হলের সামনে একটি আরও বড় প্রার্থনা কক্ষ রয়েছে, যার মোট ক্ষেত্রফল ৮০ মিটার 2, যার মধ্যে ৪৫টি মহিলাদের জন্য দেওয়া হয়েছে এবং বাকিগুলি একটি করিডোর হিসাবে ব্যবহৃত হয়।

মসজিদের মিম্বর (ট্রিবিউন) কাঠের তৈরি এবং হাতে তৈরি মার্জিত নকশা দিয়ে সজ্জিত। ফুলের অলঙ্কারে সজ্জিত মিহরাবের উচ্চতা তিন মিটার।

পোড়া ইট দিয়ে নির্মিত মসজিদের মিনারটিও গোলাকার। এর উচ্চতা ১৪ মিটার। মিনারের ইটের নিদর্শন, যা মসজিদের প্রধান কমপ্লেক্সের অংশ, কারিগরের দক্ষতার জ্বলন্ত প্রমাণ।

## চিত্রশালা

Omar Efendi mosque8.JPG|
Omar Efendi mosque4.JPG|
Omar Efendi mosque2.JPG|
Omar Efendi mosque7.JPG|
Interior of Omer Efendi mosque.JPG|


## আরও দেখুন

* বায়তুল মোকাররম জাতীয় মসজিদ

## তথ্যসূত্র

## বহিঃসংযোগ

* Şəki Ömər Əfəndi Məscidi. Doğma Azərbaycanım verilişi.

বিষয়শ্রেণী:আজারবাইজানের স্মৃতিস্তম্ভ ও স্মারক
বিষয়শ্রেণী:শাকির মসজিদ
বিষয়শ্রেণী:১৯শ শতাব্দীর মসজিদ
নয়ডা সেক্টর ৫১ মেট্রো স্টেশন

**নয়ডা সেক্টর ৫১ মেট্রো স্টেশন** হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।

## স্টেশন বিন্যাস

## তথ্যসূত্র

বিষয়শ্রেণী:নয়ডা মেট্রো স্টেশন
বিষয়শ্রেণী:নয়ডার পরিবহন ব্যবস্থা
বানজারা (মুসলিম)

**মুসলিম বানজারা** বা **তুর্কা লাম্বাদি** হল একটি মুসলিম সম্প্রদায় যাদের ভারতের গুজরাট, মধ্যপ্রদেশ এবং উত্তর প্রদেশ রাজ্যে দেখতে পাওয়া যায়। এই সম্প্রদায়ের অনেক সদস্য ১৯৪৭ সালে পাকিস্তানে চলে যায় এবং করাচি ও সিন্ধুতে বসতি স্থাপন করে। তারা মকরানি নামেও পরিচিত, বিশেষ করে উত্তর প্রদেশে, এবং তারা তাদের উপাধি হিসাবে মিকরানি ব্যবহার করে। মুসলিম বানজারা বানজারি ভাষায় কথা বলে, যাকে লাম্বাদিও বলা হয়। তারা ইসলামের সুন্নি সম্প্রদায়ভুক্ত।
## ইতিহাস
বানজারা হল একটি যাযাবর উপজাতি যারা মূলত রাজস্থানের মারওয়ার অঞ্চলের আদি বাসিন্দা। ঐতিহাসিকভাবে, তারা ছিল বণিক উপজাতি যারা ভারতের উত্তর পশ্চিম এবং দক্ষিণ অংশে ব্যবসা করত। এখন, তারা বেশিরভাগই অন্ধ্র প্রদেশ এবং তেলেঙ্গানায় বসবাস করে।
## বানজারা উপজাতির বিশেষত্ব
এরা হল ব্যবসায়ী এবং যাযাবর। তারা তাদের গৃহস্থালী বহন করে ঘুরে বেড়ায়। বানজাররা মধ্য এশিয়ার ব্যবসায়ীদের আনা শস্য ও বাদামের মতো জিনিসপত্র স্থানীয় বাজারে নিয়ে যেত।
## বর্তমান পরিস্থিতি
তুর্ক বানজারাদের একটি বর্ণ পরিষদ (বিরাদারি পঞ্চায়েত) আছে, যারা ব্যভিচার এবং ধর্ষণের মতো ফৌজদারি অপরাধের নিষ্পত্তি করে। বর্ণ পরিষদের প্রধান হলেন একজন নায়েক, এবং পরিষদটি পনের জন সদস্য নিয়ে গঠিত। তারা অল ইন্ডিয়া বানজারা মুসলিম ফেডারেশনও স্থাপন করেছে, যেটি একটি ভারত ব্যাপী বর্ণ সমিতি। সম্প্রদায়টি তফসিলি উপজাতির মর্যাদা পাওয়ার জন্য প্রচারণা চালাচ্ছে, যে মর্যাদাটি ইতিমধ্যেই হিন্দু বানজারাকে দেওয়া হয়েছে। 

২০২১ সালে প্রকাশিত একটি খবরে জানা যাচ্ছে যে, মৃতদের কবর দেওয়ার জন্য জমি পাওয়া যাচ্ছেনা তাই উত্তরপ্রদেশের বেশ কিছু মুসলিম বানজারা হিন্দু ধর্মে 'পুনরায় ধর্মান্তরিত' হয়ে গেছে।

## তথ্যসূত্র

বিষয়শ্রেণী:মুহাজির সম্প্রদায়
বিষয়শ্রেণী:গুজরাতের সামাজিক গোষ্ঠী
বিষয়শ্রেণী:মধ্যপ্রদেশের সামাজিক গোষ্ঠী
বিষয়শ্রেণী:উত্তরপ্রদেশের মুসলিম সম্প্রদায়
বিষয়শ্রেণী:উত্তরপ্রদেশের সামাজিক গোষ্ঠী
বিষয়শ্রেণী:পাকিস্তানের সামাজিক দল
গৌরী এলো

***গৌরি এলো*** হল একটি ভারতীয় বাংলা ভাষার টেলিভিশন ধারাবাহিক যা ভারতীয় বাংলা সাধারণ বিনোদন চ্যানেল জি বাংলায় সম্প্রচার করে এবং ডিজিটাল প্ল্যাটফর্ম জি৫- এ উপলব্ধ। ধারাবাহিকটি প্রযোজনা করেছে ক্রেজি আইডিয়াস মিডিয়া। এতে প্রধান চরিত্রে অভিনয় করেছেন মোহনা মাইতি এবং বিশ্বরূপ বন্দ্যোপাধ্যায়।  এটি ২৮ ফেব্রুয়ারি ২০২২ থেকে সম্প্রচার করা হচ্ছে। 

## পটভূমি
ডাঃ ঈশান ঈশ্বরে বিশ্বাস করে না, কিন্তু গৌরী মনে মনে ঈশ্বরকে বিশ্বাস করে। গৌরীর আগমনে মন্দিরের ফটক আপনাআপনি খুলে যায়, গৌরীর প্রথম দর্শনেই দেবী কালীর মাথার ঘোমটা উঠে যায়। গল্পের পটভূমি অনুসারে, ডাক্তার বিশ্বাস করেন যে পূজা কুসংস্কার, যার উত্তরে গৌরী বলেন, "কাল থেকে হয়তো তুমি সবথেকে বেশি বিশ্বাস করতে শুরু করলে"। 

## অভিনয়ে

### প্রধান

* গৌরী ঘোষাল চরিত্রে মোহনা মাইতি 
* ডাঃ ঈশান ঘোষাল চরিত্রে বিশ্বরূপ বন্দ্যোপাধ্যায়  

### অন্যান্য

* সুজাতা চরিত্রে সমতা দাস: গৌরীর মা
* নিবারণ চরিত্রে অরিন্দল বাগচী: গৌরীর বাবা
* টিয়া চরিত্রে সিঞ্চনা সরকার: গৌরীর বোন
* শৈলজা ঘোষাল ওরফে শৈলমা চরিত্রে চান্দ্রেয়ী ঘোষ: ঈশানের পিসী, একজন দুর্নীতিগ্রস্ত স্বঘোষিত দেবী।
* অতনু ঘোষাল  চরিত্রে ভাস্বর চ্যাটার্জি: ঈশানের কাকা; মাধুরীর স্বামী।
* অরুন্ধতী ঘোষাল চরিত্রে মৌসুমী সাহা: ঈশানের দাদী; রসময়ের স্ত্রী; শৈলজা ও দেবতনুর মা।
* রসময় ঘোষাল চরিত্রে সুমন্ত মুখোপাধ্যায়: ঈশানের দাদা; অরুন্ধতীর স্বামী; শৈলজা ও দেবতনুর বাবা।
* শুখময় ঘোষাল চরিত্রে বোধিসত্ত্ব মজুমদার: ঈশানের দাদা; ঘোষাল পরিবারের সবচেয়ে জ্যেষ্ঠ সদস্য; প্রয়াত বিমলার স্বামী।
* দেবতনু ঘোষাল চরিত্রে দ্বৈপায়ন দাস : ঈশানের কাকা, আনন্দীর স্বামী, চিকুর বাবা।
* মাধুরী ঘোষাল চরিত্রে কন্যাকুমারী মুখার্জি/সুজাতা দা: অতনুর স্ত্রী
* নীলা চ্যাটার্জি (বিবাহপূর্ব ঘোষাল) চরিত্রে শ্রীতমা রায় চৌধুরী : ঈশানের বোন, রূপমের স্ত্রী
* শান্তনু ঘোষাল চরিত্রে রোহিত মুখার্জি: ঈশানের বাবা এবং শ্রীমতীর স্বামী
* শ্রীমতী ঘোষাল চরিত্রে অনিন্দিতা দাস: ঈশানের মা এবং শান্তনুর স্ত্রী
* মুক্তা ঘোষাল চরিত্রে অলিভিয়া মালাকার: ঈশানের কাকাতো বোন; অতনু ও মাধুরীর মেয়ে
* পলা (বিবাহপূর্ব ঘোষাল) চরিত্রে অঙ্কিতা বিশ্বাস: ঈশানের কাকাতো বোন; অতনু ও মাধুরীর মেয়ে
* আনন্দী ঘোষাল চরিত্রে অঙ্কিতা মজুমদার: ঈশানের কাকি; দেবতনুর স্ত্রী, চিকুর মা।
* চিকু ঘোষাল চরিত্রে আরুশ দে: আনন্দী এবং দেবতনুর ছেলে
* রূপম চ্যাটার্জি চরিত্রে রাজ ভট্টাচার্য: ঈশানের শ্যালক, নীলার স্বামী 
* ডাঃ অর্ণব মিত্র চরিত্রে অমিতাভ দাস: ঈশানের সঙ্গী
* সনাতন সাপুই চরিত্রে গোরা ধর
* রুমেলা চরিত্রে রিতু রাই আচার্য
* ধূর্জোতি বাবা চরিত্রে গৌতম হালদার : একজন দুর্নীতিগ্রস্ত স্বঘোষিত দেবতা।
* দেবী ঘোমটা কালী চরিত্রে তনুশ্রী ভট্টাচার্য বোস
* জমিদার হিসেবে প্রদীপ ধর
* জমিদারের স্ত্রী চরিত্রে পৃথা বন্দ্যোপাধ্যায়
* হেমেন্দ্র নারায়ণ চরিত্রে প্রিয়ম
* গঙ্গা চরিত্রে নন্দিনী দত্ত
* নুর আলম সূর্য চরিত্রে অর্কজ্যোতি পাল চৌধুরী: পলার স্বামী
* রনি চরিত্রে শুভানন দত্ত: সূর্যের বন্ধু

## বিশেষ পর্ব

* ২৪ অক্টোবর ২০২২-এ, গৌরী এলো- তে " কালী পূজা স্পেশাল" নামে একটি মহাপর্বের আয়োজন করেছিল যা সোমবার বিরতিহীন দুই ঘন্টার জন্য প্রচারিত হয়। 

## তথ্যসূত্র

বিষয়শ্রেণী:ভারতীয় নাট্য টেলিভিশন ধারাবাহিক
বিষয়শ্রেণী:২০২২-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:ভারতে বাংলা ভাষার টেলিভিশন অনুষ্ঠান
বিষয়শ্রেণী:জি বাংলার মৌলিক অনুষ্ঠান
আনজারী

**আনজারী** () ছিল থাইল্যান্ডের একটি এলজিবিটি বা সমকামীদের অধিকার সংস্থা। এটি ১৯৮৬ সালে একটি মহিলা সমকামী সংগঠন হিসাবে গঠিত হয়েছিল। সংস্থাটি একই লিঙ্গের আকাঙ্ক্ষাকে বোঝাতে ব্যবহৃত শব্দগুলির সংস্কার এবং সমলৈঙ্গিক বিবাহের আইনত স্বীকৃত আদায়ের জন্য জোর প্রচারণা চালিয়েছিল৷ এটি ২০১১ সালের দিকে নিষ্ক্রিয় হয়ে পড়ে।

## ইতিহাস
১৯৮৬ সালে অঞ্জনা সুবর্ণানন্দ এবং চান্থলাক রাকসায়ু-সহ অল্পসংখ্যক সমকামী নারীবাদ কর্মী মিলে আনজারী গঠন করেছিল। সংস্থাটি থাইল্যান্ডসহ সারা বিশ্বের সামনে নারী আন্দোলন এবং সমকামী মহিলাদের বিভিন্ন সমস্যা তুলে ধরে। সুবর্ণানন্দ নেদারল্যান্ডে অধ্যয়নের অভিজ্ঞতা থেকে আনজারী গঠনে অনুপ্রাণিত হয়েছিলেন। আনজারীর সংগঠকরা ১৯৯০ সালে এশিয়ান লেসবিয়ান নেটওয়ার্ক নামে একটি সভার আয়োজন করেছিলেন এবং এটি ছিল এশিয়া মহাদেশে প্রথম এই ধরনের আয়োজন। আয়োজনটি আন্তর্জাতিকভাবে বিশেষ করে সমগ্র এশিয়ায় খুব সারা ফেলেছিল। আনজারীর সাফল্যের মধ্যে অন্যতম ছিল ১৯৯৬ সালে বৈষম্যমূলকভাবে রাজাভাট ইনস্টিটিউটে রূপান্তরিত লিঙ্গের সদস্যদের তালিকাভুক্তি না করার সিদ্ধান্ত বাতিল করা এবং সেদেশের স্বাস্থ্য মন্ত্রণালয়ের সমকামিতাকে প্যাথলজিকাল অবস্থা হিসাবে শ্রেণিবদ্ধ না করার সিদ্ধান্তকে বন্ধ করা। ২০১১ সালের দিকে সংস্থাটি নিষ্ক্রিয় হয়ে পড়ে।

## সমলৈঙ্গিক বিবাহ
তাইওয়ানসহ এশিয়ার অন্যান্য দেশের মতো থাইল্যান্ডেও সমকামী বিয়ের স্বীকৃতির জন্য আনজারী দীর্ঘদিন ধরে প্রচারণা চালিয়ে আসছিল। ২০১৯ সালে সিভিল এবং বাণিজ্যিক কোডে একটি আইনি চ্যালেঞ্জ করা হয়। এই বিষয়ে অঞ্জনা সুবর্ণানন্দ থমসন রয়টার্স ফাউন্ডেশনে মন্তব্য করেছিলেন যে যদি এই চ্যালেঞ্জটি ব্যর্থ হয় তবে "বিবাহের পুরানো ধারণা আরও কিছু সময়ের জন্য টিকে থাকার ঝুঁকি থাকবে"।

## শব্দার্থিক সমস্যা
আনজারী একই লিঙ্গের প্রতি আকাঙ্ক্ষা বর্ণনা করতে ব্যবহৃত পারিভাষিক শব্দাবলীর উপর মনোযোগ দিয়েছিল। থাই মনোবিজ্ঞানীরা মানুষকে "রাক-টাং-পেট" (বিষমকামী) এবং "রাক-রুয়াম-পেট" (সমকামী) নামক দুই দলে ভাগ করেছিলেন। "কাটোয়ে" (রূপান্তরিত লিঙ্গ) একটি প্রাচীন থাই শব্দ, যা সেনা শিবিরের সমকামী পুরুষদের পাশাপাশি রূপান্তরিত লিঙ্গের ব্যক্তিদের বর্ণনা করার জন্যও ব্যবহৃত হয়। কখনো কখনো সমকামী পুরুষদের অবমাননা করতে কাটোয়ে ব্যবহার করা হত যেহেতু তখন সমকামী পুরুষদের প্রকৃত পুরুষ মনে করা হত না। আনজারী কর্মীরা প্রথাগত শব্দ যেমন-"টম" (বাচ) বা "ডি" (ফেমে) ব্যবহারের পরিবর্তে "ইং রাক ইং" শব্দের ব্যবহার শুরু করে যেটি দ্বারা নতুন একটি শ্রেণী পরিচিতি পায় যা কেবল "নারীদের বুঝায় যারা অন্য একজন নারীকে ভালোবাসে"। "ইং রাক ইং" এর একটি উল্লেখযোগ্য সুবিধা হল যে এটি আন্তর্জাতিক এলজিবিটি আন্দোলনের সাথে জড়িত ছিল এবং এর ফলে আনজারী স্থানীয় অ্যান্টি-এলজিবিটি সদস্যদের বিরুদ্ধে একটা শক্ত অবস্থান নিতে পেরেছিল।

## পুরস্কার
আনজারী ১৯৯৫ সালে আন্তর্জাতিক সমকামী এবং লেসবিয়ান মানবাধিকার কমিশন (বর্তমানে আউটরাইট অ্যাকশন ইন্টারন্যাশনাল) থেকে ফেলিপা ডি সুজা পুরস্কার লাভ করে। 

## আরও দেখুন

* থাইল্যান্ডে নারী

## তথ্যসূত্র


## বহিঃসংযোগ

* আনজারী

বিষয়শ্রেণী:লেসবিয়ান নারীবাদী সংগঠন
সতীশচন্দ্র বসু

**সতীশচন্দ্র বসু** (১৮৭৬ ― ৯ অক্টোবর, ১৯৪৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন বিপ্লবী, যিনি কলকাতায় বিপ্লবীদের সংগঠন অনুশীলন সমিতির অন্যতম প্রতিষ্ঠাতা ছিলেন।বিশ শতকের শুরুতে ব্রিটিশ ভারতে স্বদেশি আন্দোলনকে কেন্দ্র করে সশস্ত্র বিপ্লবের পটভূমিকায় বিপ্লবী সতীশচন্দ্র বসুর নেতৃত্বে গড়ে উঠেছিল অনুশীলন সমিতি।

সতীশচন্দ্র ব্রিটিশ ভারতের কলকাতায় জন্মগ্রহণ করেন। পিতা ছিলেন উমেশচন্দ্র বসু। সতীশচন্দ্র কলকাতার জেনারেল অ্যাসেমব্লিজ ইনস্টিটিউশন তথা বর্তমানের স্কটিশ চার্চ কলেজের ছাত্র ও স্বামী বিবেকানন্দের শাক্ত দর্শনে প্রভাবিত ছিলেন। ১৮৮২ খ্রিষ্টাব্দে বঙ্কিমচন্দ্র চট্টোপাধ্যায়ের আনন্দমঠ উপন্যাসের সূত্রে সেসময় বাঙালি তরুণ সমাজ বিপ্লবের মন্ত্রে উজ্জীবিত হয়ে উঠেছিল। সতীশচন্দ্রও তাদের কার্যকলাপে উদ্বুদ্ধ হয়ে কলেজের ব্যায়ামাগারে গড়ে তোলেন ব্রিটিশ বিরোধী 'কাশীনাথ সাহিত্য সমিতি'।  তার এই সংগঠনটি মূলত 'অনুশীলন তত্ত্ব'-এর আদর্শে গড়ে উঠেছিল। সতীশচন্দ্রের ঐকান্তিক প্রচেষ্টায় সেখানে শরীর চর্চার পাশাপাশি মানসিক, নৈতিক ও আধ্যাত্মিক চর্চা হত।  কিন্তু ভারতীয়দের উপর ব্রিটিশদের অমানবিক অত্যাচার ও পাশবিকতা দৃশ্য দেখে বৈপ্লবিক মনোভাবের জন্ম নেয় তরুণ সতীশচন্দ্রের মনে। এই মনোভাবের কারণেই পরবর্তীতে নিজেকে দেশমাতৃকার সেবায় নিয়োগ করেন। ইতোমধ্যে ইংল্যান্ড প্রত্যাগত ব্যারিস্টার পি মিত্র নামে পরিচিত প্রমথনাথ মিত্রর যিনি ইংল্যান্ডের পড়াশোনার সময় আয়ারল্যান্ড এবং রাশিয়ার বিপ্লবীদের কথা বিশদে জানেন এবং দেশে ফিরে  ভারতকে পরাধীন মুক্ত করতে 'নিখিল বঙ্গ বৈপ্লবিক সমিতি' গঠন করার উদ্যোগ গ্ৰহণ করেন। অতঃপর সতীশচন্দ্র বসুর সঙ্গে তার সাক্ষাৎ ও পরিচয়ে ১৯০২ খ্রিষ্টাব্দের ২৪ মার্চ (১৩০৮ বঙ্গাব্দের ১০ চৈত্র সোমবার) তার 'কাশীনাথ সাহিত্য সমিতি' এবং 'নিখিল বঙ্গ বৈপ্লবিক সমিতি'-র সমন্বয়ে গঠিত হয় অনুশীলন সমিতি। প্রমথনাথ মিত্র সমিতির সভাপতি পদে বৃত হন। দেশবন্ধু চিত্তরঞ্জন দাশ, অরবিন্দ ঘোষ সুরেন্দ্রনাথ ঠাকুর সমিতির কাজে সক্রিয় ভূমিকায় ছিলেন। অন্যতম পৃষ্ঠপোষক ছিলেন স্বামী বিবেকানন্দের শিষ্যা ভগিনী নিবেদিতাও। স্বামীজির আর এক শিষ্য স্বামী সারদানন্দের সরাসরি যোগ ছিল। সতীশচন্দ্রের জাতীয়তাবাদী চিন্তা, চেতনার প্রভাবে এদের অবদান ছিল। দেহ চর্চা, লাঠি খেলা ইত্যাদিতে নিয়োজিত সতীশচন্দ্র স্বদেশী শিল্পেরও অন্যতম সমর্থক ছিলেন। অনুশীলন সমিতির লাঠি শিক্ষক ছিলেন শৈলেন্দ্রনাথ মিত্র (১৮৮১-১৯৭৪)। এই সমিতির শাখা সারা বাংলায় ছড়িয়ে পড়েছিল। 

পরবর্তীতে পুলিনবিহারী দাসের পরিচালনায় ঢাকা অনুশীলন সমিতি বিশেষ খ্যাতি লাভ করেছিল। সমিতির যে শাখা *যুগান্তর* নামে পত্রিকা পরিচালনা করত তা ক্রমে যুগান্তর দল নামে সমধিক খ্যাত হয়।

১৯৪৮ খ্রিষ্টাব্দের ৯ই অক্টোবর কলকাতায় অসুস্থ হয়ে মৃত্যুবরণ করেন বিপ্লবী সতীশচন্দ্র বসু।

## তথ্যসূত্র

বিষয়শ্রেণী:১৮৭৬-এ জন্ম
বিষয়শ্রেণী:১৯৪৮-এ মৃত্যু
বিষয়শ্রেণী:কলকাতা জেলার ব্যক্তি
বিষয়শ্রেণী:বাঙালি ভারতীয় স্বাধীনতা সংগ্রামী
বিষয়শ্রেণী:অনুশীলন সমিতি
বিষয়শ্রেণী:ভারতীয় স্বাধীনতা কর্মী